***Yiras Shamayim*: It’s All in Your Hands…**

**Parshas Vayetzei 5772 @ CBY**

**1) מסכת ברכות דף לג עמוד ב[[1]](#footnote-1)**

ואמר רבי חנינא: **הכל בידי שמים חוץ מיראת שמים**, שנאמר "ועתה ישראל מה ד' אלקיך שואל מעמך כי אם ליראה" (דברים י, יב).

**2) מסכת כתובות דף ל עמוד א[[2]](#footnote-2)**

**הכל בידי שמים חוץ מצינים פחים**, שנאמר: "צינים פחים בדרך עיקש שומר נפשו יִרחַק מהם" (משלי כב, ה)...

**3) רעיונות לדרוש – ערך "אמונה", עמ' כח (ר' יחיאל מיכל שטרן שליט"א)**

**מהבריאה מגיעים לאמונה, וכמו שאמר דוד המלך "השמים מספרים כבודו"[[3]](#footnote-3)**, הגם ש"אין אומר ואין דברים בלי נשמע קולם"... בכל זאת "בכל הארץ יצא קַוָם"... כי כשרואים את השמים מבינים שלא נעשה לבד. **ולכן אומרים על אדם שהוא ירא שמים... כי אדם שיש לו אמונה ירא מהשמים...**

**4) זכרון אב – עמ' כא[[4]](#footnote-4) (צוואת ר' יקותיאל יהודה גרינוואלד זצ"ל[[5]](#footnote-5))**

כמו שראיתי מובא בשם הגה"ק בעל שפת אמת מגור זי"ע, מדוע נקטו חכמינו ז"ל בכל מקום יראת שמים ולא אמרו יראת ד' וכדומה? ואמר הוא ז"ל על פי מה שאמרו חכמינו ז"ל (חגיגה יב.) ומובא ברש"י בראשית על הפסוק **"יהי רקיע", יתחזקו הרקיע, לחים היו וקרשו מגערת הקב"ה** וזהו שכתב (איוב כו, יא) עמודי שמים ירופפו יתמהו מגערתו, כאדם שמשתומם ועומד מגערתו של המאיים עליו עיין שם, **הרי חזינן דהשמים מאז ועד עתה תלוים ועומדים וחזקים הם מגערתו ויראתו של הקב"ה ועדיין אימתו מוטלת עליהם, אמנם לא כן הוא אם אדם גוער וקורא לחבירו בפתע פתאום שגם הוא ישתומם ויעמוד מגערתו אך רק לפי שעה וכשיתודע לו מי הוא המאיים עליו אז יתבטל תיכף השתממותו ושוב לא יתמה מגערתו, אכן בהשמים יש תמיד יראתו על פניהם ונקרשים ועומדים.**

**5) משנת הרמ"ל – פרשת ויקהל, עמ' עד[[6]](#footnote-6) (ר' משה ליב מסאסוב זי"ע)**

כי זה כלל גדול לעבודת הש"י, המשל קצר, ורב האיכות. אם אדם אוחז אבן טוב, גדול כמו ביצה, ששוה כמה אלפים אדומים, מה שאין לו שיעור וערך, **אזי אם עוסק בכמה עסקים אחרים שלו, ודאי אינו שוכח בזה האבן הטוב, כי אין העסק שוה אפילו קצת מזה.** אך אם אוחז בידו דבר אחר, כמו ביצה או שאר דברים, אזי עם עוסק באיזה עסק סחורה או שאר דברים, אזי שוכח ונאבד מידו הביצה או שאר הדברים. **כן אם אדם חשוב בעיניו יראת שמים כמו אבן טוב ואוצר נחמד, כי יראת ד' הוא אוצרו (ישעיה לג, ו), אף אם עוסק בשאר עסקים, משא ומתן, או שאר דברי רשות, אינו שוכח ואינו פוסק עצמו כלל מיראת ד'.** לאפוקי מי שאינו חשוב בעיניו כלל יראת ד', אזי אף אם עוסק בדרכי ד', היינו תורה ועבודה, נופל מחשבת חוץ – עניניו ועסקיו שלו – בתוך התפלה, כי זה עיקר החשיבות שלו.

**6) דברים (וילך) – פרק לא, פסוק יג**

וּבְנֵיהֶם אֲשֶׁר לֹא יָדְעוּ יִשְׁמְעוּ **וְלָמְדוּ לְיִרְאָה אֶת ד' אֱלֹקיכֶם כָּל הַיָּמִים** אֲשֶׁר אַתֶּם חַיִּים עַל הָאֲדָמָה אֲשֶׁר אַתֶּם עֹבְרִים אֶת הַיַּרְדֵּן שָׁמָּה לְרִשְׁתָּהּ.

**7) פנינים משלחן גבוה – פרשת וילך, עמ' רמב, בשם הדבר אברהם[[7]](#footnote-7) (ר' דב אליאך שליט"א)**

זהו שאמר הכתוב "לְיִרְאָה אֶת ד' אֱלֹקיכֶם כָּל הַיָּמִים", **כי יראת השם אינה אך יראה ופחד לרגע אחד, רק היא נוטעת באדם זהירות טבעית להרגיש ברע**, ולסור גם ממוקשי מות הטמונים ומוסתרים מעיני אדם, "כל הימים".

**8) ספר הזכרון למרן בעל ה"פחד יצחק" זצ"ל, עמ' שמה**

ומפני כך אנו מוצאים שביחס ליראה ישנם שתי מימרות, יראת השם ויראת שמים, משא"כ באהבה אין כאן רק מימרא אחת של אהבת השם, ואילו המימרא השניה של אהבת שמים אינה נוהגת בה. **והיינו משום שזה גופו מה שהנברא מונע את עצמו מלהזכיר מפורש בפיו את שם קונו ויוצרו, ומשום זה הוא מחפש לו כנויים – זה עצמו הוא הרתיעה לאחור של הנברא מפאת הכרת אפסותו. ומכיון שהכרה זו משתייכת לתחום היראה, לכן בא הכנוי "שמים" דוקא ביחס למדת היראה.[[8]](#footnote-8)**

**9) בראשית (ויצא) – פרק כח**

**י** וַיֵּצֵא יַעֲקֹב, מִבְּאֵר שָׁבַע; וַיֵּלֶךְ חָרָנָה. **יא** וַיִּפְגַּע בַּמָּקוֹם וַיָּלֶן שָׁם כִּי בָא הַשֶּׁמֶשׁ וַיִּקַּח מֵאַבְנֵי הַמָּקוֹם, וַיָּשֶׂם מְרַאֲשֹׁתָיו; וַיִּשְׁכַּב בַּמָּקוֹם הַהוּא.

**10) לב שלום – פרשת ויצא, עמ' רמד-רמה (ר' שלום מרדכי הכהן שבדרון זצ"ל)**

הנה יעקב עוזב את בית יצחק אביו מקום הקדושה, והולך אל לבן הרשע, **ופוחד שמא יכשל וילמד מדרכיו הרעים...** ומה עושים כשיש עוד חשש רחוק מלהיכשל במשהו, אצלנו הדבר פשוט, לוקחים ספר תהלים ואומרים כמה פרקי תהלים... אולי גם הולכים לצדיק לקבל ברכה, אך יעקב אבינו, לימדונו חז"ל (מד"ר סח, יד) עה"פ "וישכב במקום ההוא" – במקום ההוא שכב אבל י"ד שנים ששימש בבית שם ועבר לא שכב בלילה, שהיה עוסק בתורה! **כלומר: על חשש רחוק כזה חגר יעקב עצמו לי"ד שנים רצופות בעמל התורה נורא שלא שכב לישון כלל!**

**11) בראשית (ויצא) – פרק כח**

**כ** וַיִּדַּר יַעֲקֹב, נֶדֶר לֵאמֹר: אִם יִהְיֶה אֱלֹקים עִמָּדִי, וּשְׁמָרַנִי בַּדֶּרֶךְ הַזֶּה אֲשֶׁר אָנֹכִי הוֹלֵךְ וְנָתַן לִי לֶחֶם לֶאֱכֹל, וּבֶגֶד לִלְבֹּשׁ. **כא** וְשַׁבְתִּי בְשָׁלוֹם, אֶל בֵּית אָבִי; וְהָיָה ד' לִי, לֵאלֹקים.

**12) ימות עולם – עובדות וסיפורי צדיקים, עמ' צט (ר' יצחק מאמשינאוו זי"ע)**

ה"יראת שמים" של הרה"ק מקארלין גדלה עד מאוד, עד שאמרו עליו שהיה נדמה לו כאילו עומד אחד נגדו וחץ בידו ורוצה להרגו[[9]](#footnote-9).

**13) הערות ישרש יעקב[[10]](#footnote-10) על ספר שמע שלמה [ר' שלמה מקרלין זי"ע], עמ' ל, אות ב**

ועפי"ז אפשר לרמז במאמר הכתוב (פ' תולדות) "וירח את ריח בגדיו", וע"פ דרז"ל (סנהדרין לז.) אל תקרי בגדיו אלא בוגדיו, כי ע"פ האמור, גם יעקב אע"ה כשבא לפני אביו הסתיר מעשיו הטובים בעיניו בהחלט, ורק את מעשיו הבלתי ישרים הראה אותו, בכדי להעמידו על אמיתות דרך השי"ת, ולזה יאמר שעכ"ז וירח את ריח בוגדיו, כלומר העבירות והבגידות שהראה לו, כי היו ג"כ טובים מאוד, כענין סיפור המובא, **שפ"א הלך הרה"ק ר' נפתלי זצ"ל מראפשיץ לנהר אחר חזרת הרבי מלובלין זצ"ל מתשליך, באמרו שהולך לחטוף את העבירות שהשליך הרבי להחזיקם לעצמו למצות גדולות**, **וכפי הסיפור המובא שפ"א בכה והתמרמר מאד הרבי ר' אלימלך מליזענסק זצוק"ל, על חטא שעשה**, ושאל אותו אחד מתלמידיו הקדושים על חטאו, וסיפר כי אחר הודו קודם ברוך שאמר הפסיק, והמעשה הי' כי שמע אז קול צעקה שבאו לפניו אודות מקשה לילד, והמשמש לא הניחם לילך לבית הרב בידעו כי מתפלל אז ופתח את הדלת ושאל את שמה, **ואמר לו תלמידו הנזכר, הלא הי' טרם ברוך שאמר, והשיב כי לפי נוסח אשכנז הוא אחר ברוך שאמר ואסור להפסיק.**

**14) אמת ליעקב – פרשת ויצא, עמ' קסד-קסה (ר' יעקב קמנצקי זצ"ל)**

...שם, בנו של נח שנפלט מדור המבול, ניצל לא רק ממֵי המבול אלא גם מסביבתם של אנשי דור המבול ומהשחתתם. עבר נולד וחי בימי דור ההפלגה אלו שרצו לבנות מגדל וראשו בשמים כדי למרוד בהקב"ה, אבל הוא לא נסחף עמהם ונשאר בצדקתו. רק שם ועבר, שרידים מדורות ומסביבות מושחתים, ולא אברהם ויצחק, היו יכולים ללמד ליעקב תורה הנצרכה לו כדי שיוכל להשאר בתומתו בסביבתו של לבן, איש מושחת ורשע.

**15) דרך שיחה – פרשת ויצא, עמ' קמה-קמו (ר' חיים קניבסקי שליט"א)**

שאלה: בישיבת שם ועבר, אם למדו רק תורת ז' מצוות או כל התורה, כי אצל אברהם אבינו כתוב שנעשו ב' כליותיו וכו' ולמד תורה.

**תשובה: למדו יראת שמים.**

**16) שיחות החפץ חיים – דרכיו נמוקיו ושיחותיו מחיי אבא, עמ' יד (ר' אריה ליב זצ"ל)**

פעם אחת אמר לי **כי בן תורה בלי יראת שמים הוא כגבור בלי כְלֵי זַיִן**. (כִמְדֻמֶה שאמר לי זאת בשם הגאון רבי ישראל מסלנט, זכרונו לברכה).

**17) תיקוני זוהר – הקדמה דף ה עמוד ב**

**כל מאן דאית ביה יראת ד', אוקמוהו מארי מתניתין דלית ליה חוסר** הדא הוא דכתיב "יראו את ד' קדושיו כי אין מחסור ליראיו"...[[11]](#footnote-11),[[12]](#footnote-12)

**18) קובץ מאמרים ואגרות – חלק א, עמ' עט[[13]](#footnote-13) (ר' אלחנן בונם וסרמן זצ"ל הי"ד)**

**"**סוֹף דָּבָר הַכֹּל נִשְׁמָע אֶת הָאֱלֹקים יְרָא וְאֶת מִצְותָיו שְׁמוֹר כִּי זֶה כָּל הָאָדָם" (קהלת יב, יג). **הכוונה בזה שלא יעלה בדעתך לאמר כי יראת ה' היא מעלה באדם ומי שאין בו יראת ד' הוא ג"כ אדם, אלא שחסר לו מעלה הצריכה. ע"ז בא הכתוב להשמיענו שאינו כן. כי מי שאין בו יר"ש אינו אדם כלל – רק בע"ח – "כי זה כל האדם", וזולת זה אין לו מדרגת אדם.** ואיכות האדם תלויה רק במדת יר"ש אשר בקרבו אם מעט ואם הרבה, היינו אם יש בו יר"ש במדה מרובה הוא אדם גדול. ואם במדה מועטת הוא אדם קטן. ואם אין בו כלום אינו אדם כלל רק בע"ח בתמונת אדם...

**19) בראשית (וירא) – פרק כ, פסוק יא (ע"פ ר' פנחס ביברפלד, ספר הזכרון לרי"א הלוי[[14]](#footnote-14))**

וַיֹּאמֶר אַבְרָהָם כִּי אָמַרְתִּי **רַק אֵין יִרְאַת אֱלֹקים בַּמָּקוֹם הַזֶּה** וַהֲרָגוּנִי עַל דְּבַר אִשְׁתִּי.

**20) רוח חיים – פרקי אבות, פרק ד, משנה כב (ר' חיים מוולאזין זצ"ל)**

ולכך נבראו מזיקים ומחבלים בעולם לעשות דין בעולם, כדי שיבינו בני אדם שהוא מהשי"ת ויראו מלפניו כמו שכתב בחובת הלבבות (שער אהבת ה' פ"ו), שהיה בוש מלירא מהברואים, בהיות יראת ד' עליו ובטוח בחסד א-ל כל היום. **וכאשר יש עליו יראת ד' אין לו לירא משום דבר, אבל אם אינו ירא מהשי"ת הוא ירא מהברואים מהרבה אריות והרבה דובים, והרבה לסטים המצוים בעולם, אשר באמת צריך לירא מהם מי שאינו ירא מד'.** ולזה אמר משה (דברים י, יב) "מה ד' אלקיך שואל מעמך כי אם ליראה את ד'. **ר"ל כיון שעל כרחו יש לו לאדם יראה מהרבה דברים רעים, הלא טוב טוב לו להפוך היראה לטוב לירא מאת ד', ואז ינצל מכל היראות שיש בעולם.** וזהו באמת דבר קטן "ומה ד' אלקיך שואל מעמך", ואם כן איפוא על ידי היראות הרבה שיש בעולם מזה יבואו ליראה את ד'.

**21) דברים (ראה) – פרק יד, פסוק כה**

וְנָתַתָּה בַּכָּסֶף וְצַרְתָּ הַכֶּסֶף בְּיָדְךָ, וְהָלַכְתָּ אֶל הַמָּקוֹם אֲשֶׁר יִבְחַר ד' אֱלֹקיךָ בּוֹ.

**22) קרבן העני – פרשת ראה, עמ' רמא (ר' יעקב קטינא זי"ע)**

י"ל דהנה איתא בספרי מוסר **דכשמתעורר באדם יראה רעה או אהבה רעה יכול לבא מזה ליראת ואהבת ד' בחשבו אם דבר נפסד זה אני אוהב או ירא שהוא הבל הבלים איך לא אאהוב את הש"י שהוא מקור כל הדברים ותכלית שאין למעלה ממנה.** וזש"ה "ונתתה בכסף" לשון חמדה כמו נכסף נכספת פי' כשתתן עינך ולבך באיזה תאוה מיד "וצרת הכסף" פי' התאוה "והלכת אל המקום אשר יבחר ד'".

**23) מסכת פסחים דף כב עמוד ב**

כדתניא: שמעון העמסוני, ואמרי לה נחמיה העמסוני, היה דורש כל אתים שבתורה. כיון שהגיע +דברים י+ לאת ה' אלהיך תירא - פירש. אמרו לו תלמידיו: רבי, כל אתים שדרשת מה תהא עליהן? - אמר להם: כשם שקבלתי שכר על הדרישה, כך אני מקבל שכר על הפרישה. **עד שבא רבי עקיבא ודרש: "את ה' אלקיך תירא" לרבות תלמידי חכמים.**

**24) בעל שם טוב על התורה – פרשת עקב, אות יד, בשם "כתב יד של גדול אחד")**

איתא בגמרא (ברכות לג:) אטו יראה מלתא זוטרתא, אין לגבי משה מלתא זוטרתא, והקשו בהרבה ספרים הקדושים מה בכך שגבי משה מלתא זוטרתא, הלא דבריו היו לכל ישראל ואצלם לא מלתא זוטרתא הוא, **ותירץ הבעש"ט הקדוש ז"ל, לגבי משה היינו להם שהיו גבי משה, והוא היה מנהיג שלהם, היה דבר קטן, כי משה רבינו עליו השלום המשיך בחינת יראה לכל הדור ההוא, כי הוא היה המנהיג, ומפיו יצאו אלו הדברים, ולכך היה זה אצלם דבר קטן.**

**25) תהלים – פרק טז, פסוק ח**

**שִׁוִּיתִי ד' לְנֶגְדִּי תָמִיד** כִּי מִימִינִי בַּל אֶמּוֹט.

**26) ניחוחה של תורה – התורה ומעתיקי שמועתה, עמ' לא (ר' משה שמואל שפירא זצ"ל)**

...כי כשמרן ה"חפץ חיים" התכונן לקראת עלייתו לארץ ישראל, (וכידוע שבסוף לא עלה הדבר בידו, ומן השמים עכבוהו), ביקש מרן הגאון רבי חיים עוזר זצוק"ל להניאו מכך. כי הישוב היהודי באירופה זקוק להשפעתו הכבירה, וכי היאך ישאיר את צאן מרעיתו ללא רועם ומנהיגם הנערץ. ואילו הסבא קדישא ה"חפץ חיים" זצ"ל לא במהרה וויתר על תכניתו ועמד איתן בדעתו לעלות לארץ ישראל, כשהוא טוען לרבי חיים עוזר זצ"ל כי הינו זקן מופלג, ובלאו הכי כבר אין כוחו במתניו להשפיע ולהנהיג את עניני הכלל. – כך שהאחריות אינה מוטלת על כתיפיו... השיב לעומתו הגאון ר' חיים עוזר זצ"ל: **"כשהסבא יושב ליד השולחן אפילו אם הוא שותק ואין בו הכח להתערב, בכל אופן הנכדים נזהרים ומתנהגים אחרת..."**

**27) שולחן ערוך – אורח חיים סימן א סעיף ג**

ראוי לכל ירא שמים שיהא מיצר ודואג על חורבן בית המקדש.

**28) חיי עולם נטע – י"ז תמוז, עמ' קיג (ר' נטע פריינד שליט"א)**

אחד שאל את החידושי הרי"ם וכי רק ירא שמים צריך להיות מיצר ודואג ומי שאינו יר"ש אינו צריך להצטער על חורבן ביהמ"ק? אמר לו, **מי שאינו ירא שמים ראוי לו להיות מיצר ודואג על חורבן עצמו.[[15]](#footnote-15)**

**29) משא בני קהת[[16]](#footnote-16) – הקדמה (ר' שמאי קהת הכהן גראס שליט"א)**

יראת השמים הגדולה של הרמב"ם אינה ניתנת לתיאור, ומובא בשם הרה"ק רבי יהושע מבעלזא זצוק"ל, שתמה ושאל, כיצד יכלה יראת שמים במדה כזו, להיות בלבו של ילוד אשה?

**30) מדרש פנחס – קונטרס ט, אות ט (ר' פנחס מקאריץ זי"ע)**

גם זה שמעתי מהנ"ל בשם ר' חיים קראסניר, שפעם אחת רצה בנו להשאיל ספר אחד לאיש אחד עני להשכיל. וחיפש איזה ספר שאין לומדים בו תדיר, **ורצה ליתן מורה נבוכים.** ושאל לאביו, ולא רצה להשאיל הספר הנ"ל. **ואמר לו אביו: ספרים של הרמב"ם כשהם בבית מביאים יראת ד' לאדם.**

**31) רמב"ם – הלכות יסודי התורה פרק ב הלכה ב**

והיאך היא הדרך לאהבתו ויראתו, בשעה שיתבונן האדם במעשיו וברואיו הנפלאים הגדולים ויראה מהן חכמתו שאין לה ערך ולא קץ מיד הוא אוהב ומשבח ומפאר ומתאוה תאוה גדולה לידע השם הגדול, כמו שאמר דוד צמאה נפשי לאלהים לאל חי, וכשמחשב בדברים האלו עצמן מיד הוא נרתע לאחוריו ויפחד ויודע שהוא בריה קטנה שפלה אפלה עומדת בדעת קלה מעוטה לפני תמים דעות...

**32) יסוד העבודה – חלק א, פרק ב (ר' אברהם מסלאנים זי"ע)**

...דבגדר המבחין לאדם בין ענין קשה ובין ענין קל יש בזה שני הבחנות. אחת יתואר על פעולת האדם שדב"ז קשה שצריך פעולות רבות וקשות, ודבר שני אינו צריך פעולות קשות כ"א בפעולות מועטות וקלות יכול להשיגה והר"ז הבחנה אחת, **והבחנה השנית היא שאין האדם מביט למה שיצטרך בזה רוב השתדלות ופעולות רבות וקשות כי לאדם החכם אין זה גדר הנועל לפניו כי אדם לעמל יולד וביותר בדבר המעלה השלמה ושהיא תכלית המעלות... ואך מביט על סוף הדבר ותכלית פעולתו בהמעלה שחפץ להשיגו אם זה דבר הנתלה בבחירתו. ואם ישתדל הרבה כפי הנכון אם אז השג ישיגנו ויעלה תועלתו בידו כפי רצונו אם הוא אליו נקרא ונחשב לדבר קל, ואם גם כשישתדל בכל מאמצי כוחו עדיין אין תכלית תועלתו תלוי' בידו כלל א"כ הר"ז דבר קשה מאוד לפני החכם יחשב... המעלה של יראת שמים כיון שהיא מסורה ונתונה ביד האדם החפץ להשיגה היא נקראת דבר קל לפניו.** וזהו תשובת המתרץ אין לגבי משה שהוא משתדל בה למאוד ועד שהשיגה נקראת אצלו מלתא זוטרתי, ומפני שהוא שיער בעצמו כי דב"ז הוא ביד האדם ובבחירתו תלויה הדבר ע"כ אמר לבנ"י שכן גם אתם אם תשתדלו בזה הרבה בודאי תשיגו אותה לפי כח השגתכם ורוב אמיץ כחכם, וכמו שאני השגתי בהשתדלות עצמי כמו כן זאת בידכם, ודב"ז בעצמו כיון אליו ר"ח באמרו הכל בידי שמים...

**33) מלאכי – פרק ג, פסוק טז (ע"פ ר' ישראל בעש"ט זי"ע)**

**אָז נִדְבְּרוּ יִרְאֵי ד', אִישׁ אֶל רֵעֵהוּ**; וַיַּקְשֵׁב ד' וַיִּשְׁמָע וַיִּכָּתֵב סֵפֶר זִכָּרוֹן לְפָנָיו לְיִרְאֵי ד', וּלְחֹשְׁבֵי שְׁמוֹ.

1. וכן במסכת מגילה דף כה., ובמסכת נדה דף טז: [↑](#footnote-ref-1)
2. וכן במסכת ב"מ דף קז:, ובמסכת ב"ב דף קמד:, ובמסכת ע"ז דף ג: [↑](#footnote-ref-2)
3. תהלים פרק יט [↑](#footnote-ref-3)
4. הוצאה חדשה ע"י ר' משה יחזקאל שרגא גרינוואלד שליט"א, שנת תשס"ג [↑](#footnote-ref-4)
5. בנו של ר' משה גרינוואלד, בעל ערוגת הבשם זי"ע. [↑](#footnote-ref-5)
6. הוצאת מעין החסידות (שע"י חצר הקודש – סאווראן), שנת תשס"ה. [↑](#footnote-ref-6)
7. ר' אברהם דב כהנא שפירא זצ"ל. [↑](#footnote-ref-7)
8. וכן **בפחד יצחק לפסח**, מאמר נד, אות ב (עמ' קסא) **ובפחד יצחק לשבת/סוכות**, שבת מאמר ב, אות ב (עמ' לו), וסוכות מאמר כא, אות ז (עמ' רלז). [↑](#footnote-ref-8)
9. בענין היראה של הר"ש מקארלין, ע"ע **בספר תורת אבות** עמ' יא. [↑](#footnote-ref-9)
10. מאת ר' יעקב משה הלוי זצ"ל אבד"ק סאבאטא. הוצאת מעין החכמה, ירושלים תשט"ז. [↑](#footnote-ref-10)
11. וב**הקדמה לזוהר** (דף יא:) וז"ל: בראשית ברא אלקים, **הדא היא פקודא קדמא"ה דכלא ואקרי פקודא דא יראת ה'** דאקרי ראשית דכתיב (תהלים קי"א) ראשית חכמה יראת ד', (משלי א) יראת ד' ראשית דעת. [↑](#footnote-ref-11)
12. It is fitting that the זוהר itself teaches us the central role of יראת שמים, as the study of זוהר is specifically for the purposes of acquiring יראת שמים. See ***The Chazon Ish Haggadah*** (pg 147) where it is reported, “…when R' Shmuel Wosner asked whether someone who had not yet mastered the revealed Torah could study the Zohar, the Chazon Ish replied, ‘For the purpose of study, it is forbidden; but for the purpose of feaing Hashem, it is a great mitzvah. None of our sages’ teachings evoke fear of Hashem like those in the holy Zohar’”. (מצ"ו) [↑](#footnote-ref-12)
13. ד"ה "יראת שמים" [↑](#footnote-ref-13)
14. עמ' שנג [↑](#footnote-ref-14)
15. וכן **בספר חיי עולם נטע** (י"ז סיון, עמ' עח) – "את ה' אלוקיך תירא", לרבות תלמיד חכם – שאף תלמיד חכם צריך שתהא בו יראת שמים. [↑](#footnote-ref-15)
16. חידושים וביאורים על הרמב״ם ובתוכם הרבה חידושים על סוגיות הש״ס והפוסקים [↑](#footnote-ref-16)